Lmḥjubi Aḥṛḍan

lmḥjubi Aḥṛḍan (s tɛṛabt: المحجوبي أحرضان) ittyawssan zzayɣ, ilul ɣ usggʷas n 1921, immt ass n 15 nuwanbir 2020,https://www.leconomiste.com/flash-infos/deces-de-mahjoubi-aherdane iga yan wudm asrtan amɣrabi ittyawssann. Iddr ɣ uzmz n ufrag Afṛansis f Lmɣrib, mklli izzri ula azmz n tsimant, ikcm s tsrtit zikk, ikka mnnawt n twuriwin tunbiḍin, ikka tt nn iga anbbaḍ f Ṛṛbaṭ. yaɣul iga anflus amatay n Umussu Agdudan ɣ ugraw nns wis sin ɣ Mṛṛakc ɣ usggʷas n 1962. idra ɣ tamt tnbaḍin timɣrabiyin, ikk tugt n tmawasin zun: tamawast n umzaɣ sɣ usggʷas n 1961 ar 1964, tamawast n tfllaḥt ɣ usggʷas n 1962, tamawast n tfllaḥt d usuɣd n tyyuga ɣ usggʷas n 1965, ingr 1966 d 1967 ikka tamawast n umzaɣ anamur. Ɣ 1 maṛṣ 1977, iga amawas n uwank, ɣ 10 kṭubṛ ɣ usggʷas ann nit, iga amawas n uwank yumẓn tasawayt d wassay ɣ tnbaḍt n Aḥmad Ɛuṣman ɣ usggʷas n 1977. Ig amawas n umsawas ɣ tnbaḍt n Lmɛṭi Buɛbid ɣ usggʷas n 1979, mklli iga amawas n uwank ɣ tnbaḍt n Muḥmmad Karim Lɛmṛani ɣ usggʷas n 1983 acku iga amanar n n yan sɣ ṣḍiṣ n imullitn imqqrann ɣ lmɣrib. ɣ ugraw amẓlay n umulli n umussu agdudan nna illan ingr 4 d 5 kṭubṛ 1986, ittusffaɣ sɣ tnflust tamatayt n Umussu Amdnan. Ɣ yunyu n usggʷas n 1991, isrs tirsal n yan umulli amaynu iga as s yism "Amussu Anamur Amdnan" nna ɣ iga anflus amatay. Ɣ yunyu n usggʷas n 1997, innra Uḥṛḍan ɣ istayn igrawann, ɣ wayyur n maṛṣ 2006, swwurin inbdadn n "Umussu Amdnan", "Amussu Anamur Amdnan" d "Tamunt Tadimuqṛatit" afad ad skrn tamunt ɣ yan umulli gn as s yism Amussu Amdnan, stin Lmḥjubi Aḥṛḍan wan unssixf n umulli d Mḥnnd Lɛnṣṛ wan unflus amatay.Tasnurayt Tamɣribit n Inɣmisn m.a.bTabadut Taqaṭaṛit n inɣmisn, LjaziraTabadut Taqaṭaṛit n inɣmisn, Aljazira

 Tiẓrigin nns 

 Un poème pour étendard, L'Harmattan, 1991 (Ungal) 
 Ezzayegh, Éditions du Regard
 Aguns n tilla au cœur des ténèbres 
 Iguider
 La masse ira
 Mémoires tome 2
 Le reflet du vent
 Ezzayegh
 Cela reste cel

 Tisaɣulin 

Taggayt:Tamsart tamaziɣt
Taggayt:Amɣnas